Tupolev Tu-124

Tupolev Tu-124 (, ) oli neuvostoliittolainen matkustajalentokone. Tupolev Tu-104:n pohjalta lyhyen matkan koneeksi suunniteltu Tu-124 lensi ensilentonsa 29. maaliskuuta 1962, ja Aeroflot otti sen käyttöön saman vuoden lokakuussa. Se oli ensimmäinen puhallinturbiinikäyttöinen matkustajakone.

Konetta valmistettiin vuosina 1962–1968 yhteensä 164 kappaletta. Aeroflot käytti sitä sekä ulkomaanlennoilla että matkustajamäärältään pienemmillä kotimaan reiteillä. Toinen konetyypin suuri käyttäjä oli Neuvostoliiton ilmavoimat, minkä lisäksi muutamia koneita myytiin Tšekkoslovakiaan, Itä-Saksaan, Irakiin, Intiaan ja Kiinaan.

Elokuussa 1979 sattuneen onnettomuuden jälkeen Neuvostoliiton ilmailuministeriö päätti poistaa konetyypin käytöstä sen huonojen lentoonlähtö- ja laskeutumisominaisuuksien vuoksi. Aeroflot lensi viimeisen lentonsa tyypillä 21. tammikuuta 1980 ja Neuvostoliiton ilmavoimat seuraavana vuonna. Viimeisenä käyttöön jäivät Irakiin myydyt kaksi konetta, jotka tuhoutuivat Persianlahden sodassa vuonna 1991.

 Historia 
pienoiskuva|Aeroflotin Tu-124V Pariisin ilmailunäyttelyssä vuonna 1965.
Neuvostoliiton ensimmäinen suihkumoottorikäyttöinen matkustajalentokone, Tupolev Tu-104, otettiin käyttöön vuonna 1956.Airliner World, joulukuu 2016, s. 27 Se sopi hyvin vilkkaimmille reiteille, mutta pienempien kaupunkien väliseen liikenteeseen soveltuvaa suihkukonetta ei ollut. Neuvostoliiton ministerineuvosto julkaisi 18. heinäkuuta 1958 direktiivin 786-378 uuden, pienemmän konetyypin kehittämiseksi.Airliner World, joulukuu 2016, s. 29

Tupolevin suunnittelutoimisto alkoi kehitellä Tu-104:ään pohjautuvaa konetyyppiä, joka sai mallinimen Tu-124. Tarkoituksena oli kehittää kone, joka olisi kooltaan 80 prosenttia Tu-104:stä, mutta painaisi vain puolet siitä. Voimanlähteeksi valittiin Solovjov D-20 -puhallinturbiini, ja Tu-124:stä tuli siten ensimmäinen puhallinturbiinikäyttöinen matkustajalentokone. Tu-124:n prototyypin rakensi Moskovan konetehdas numero 156, josta se kuljetettiin Žukovskin lentoasemalle. Siellä se lensi ensilentonsa koelentäjä A. Markovin komennossa 29. maaliskuuta 1960. Sarjatuotantokoneet valmistettiin Harkovassa. Niistä neljä liittyi koelento-ohjelmaan, joka päättyi syyskuussa 1962.

Konetyypin kaupallinen käyttöönotto tapahtui 2. lokakuuta 1962, jolloin Aeroflot lensi sillä Moskovasta Tallinnaan. Aeroflot käytti konetta kahdessa roolissa: ulkomaanlennoilla esimerkiksi Varsovaan, Itä-Berliiniin ja Prahaan sekä kotimaan reiteillä pienempiin kaupunkeihin. Se olikin ensimmäinen monissa Neuvostoliiton kaupungeissa vieraillut suihkukonetyyppi.

Ensimmäisissä tuotantokoneissa oli 44 matkustajapaikkaa. Tehdäkseen koneen käytöstä taloudellisesti kannattavampaa Tupolev alkoi suunnitella muutoksia, joilla matkustajakapasiteettia saatiin kasvatettua. Uusi 56-paikkainen versio sai mallinimekseen Tu-124V. Sen tuotanto alkoi vuonna 1962, ja se oli eniten valmistettu Tu-124-versio.

Alhaisesta hinnastaan huolimatta Tu-124 ei saavuttanut suurta menestystä vientimarkkinoilla. ČSA osti kolme konetta, joista yksi tuhoutui onnettomuudessa ja toiset kaksi se myi lopulta takaisin Aeroflotille. Interflug hankki kaksi konetta, joita käytti myös Itä-Saksan ilmavoimat. Intian ilmavoimat hankki kolme konetta VIP-käyttöön ja Kiinan Kansan vapautusarmeijan ilmavoimat kaksi konetta suunnistajien koulukoneiksi. Irakin ilmavoimat osti myös kaksi konetta, jotka päätyivät myöhemmin Iraqi Airwaysin käyttöön.

Koneita valmistettiin kaikkiaan 164. Niistä 111 oli matkustajakoneita, joista viimeinen valmistui vuonna 1966. Pommikoneiden suunnistajien koulutukseen tarkoitettu Tu-124Š-versio pysyi tuotannossa vuoteen 1968 asti.

Aeroflotin Tu-124V syöksyi maahan Kirsanovissa 29. elokuuta 1979, kun miehistö laski vahingossa laskusiivekkeet lennon aikana ja menetti koneen hallinnan. Onnettomuuden jälkeen Neuvostoliiton ilmailuteollisuusministeriö ja siviili-ilmailuministeriö päättivät poistaa Tu-124:n käytöstä sen huonojen lentoonlähtö- ja laskeutumisominaisuuksien vuoksi. Aeroflot lensi viimeisen lentonsa tyypillä 21. tammikuuta 1980, ja sen korvasi Tupolev Tu-134A. Ilmavoimien käytöstä kone poistui vuonna 1981. Viimeisinä käyttöön jäivät Irakiin myydyt kaksi konetta, jotka tuhoutuivat Persianlahden sodan pommituksissa vuonna 1991.

 Onnettomuudet 
Valmistetuista 164 koneesta 16 (noin 9,8 %) tuhoutui onnettomuuksissa ja terroriteoissa. Vertailun vuoksi saman aikakauden ja kokoluokan koneista Sud Aviation Caravellellä vastaava osuus on 23,0 % (65/282) ja Hawker Siddeley Tridentillä 14,5 % (17/117). Tu-124:n onnettomuuksista suurin osa sattui lentoonlähdön tai laskeutumisen aikana. Kirsanovissa 29. elokuuta 1979 sattuneen onnettomuuden jälkeen konetyyppi päätettiin poistaa käytöstä sen huonojen lentoonlähtö- ja laskeutumisominaisuuksien vuoksi.

Alla olevaan avattavaan taulukkoon on listattu kaikki onnettomuudet ja muut tapahtumat, jotka johtivat koneen tuhoutumiseen tai hylkäämiseen.

 Onnettomuusluettelo Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Leningrad Aeroflot Tu-124 CCCP-45021  Laskutelineongelmista kärsinyt kone kierteli Leningradia, kun sen moottorit sammuivat. Miehistö teki pakkolaskun Neva-jokeen.    Kuibyšev Aeroflot Tu-124V CCCP-45028  Aeroflotin lento 513 syöksyi maahan pian lentoonlähdön jälkeen keinohorisonttivian vuoksi.    Murmansk Aeroflot Tu-124V CCCP-45086  Aeroflotin lento 99 laskeutui liian matalalle lähestymisen aikana huonossa säässä. Lentäjä luuli maassa näkemiään valoja kiitotien valoiksi. Kone syöksyi maahan järven jäälle.    Volgograd Aeroflot Tu-124 CCCP-45019  Aeroflotin lento 3153 syöksyi maahan pian lentoonlähdön jälkeen, kun miehistö avasi vahingossa spoilerit.    Murmansk Aeroflot Tu-124V CCCP-45083  Aeroflotin lento 145 törmäsi kukkulaan lähestymisen aikana.    Zürich ČSA Tu-124V OK-TEB  ČSA:n lennolla 744 oli paineistusongelmia, ja lentoinsinöörin piti säätää paineistusta manuaalisesti. Hän ei kuullut kapteenin käskyä laskea laskutelineet, ja kone laskeutui ilman laskutelineitä.    Aeroflot Tu-124 CCCP-45012  Aeroflotin lennon 3630 miehistö menetti koneen hallinnan ja se syöksyi maahan.    Kazan Aeroflot Tu-124V CCCP-45031  Laskukiito meni pitkäksi ja kone ajautui ulos kiitotieltä.    Karatšarovo Aeroflot Tu-124V CCCP-45061  Korkeusvakaimen trimmiin tuli oikosulku, jonka seurauksena kone joutui syöksykierteeseen. Miehistö sai koneen vielä haltuun, mutta menetetyn asentotajun ja syöksyssä vioittuneen gyroskoopin vuoksi menetti lopulta koneen hallinnan.    Vynnyky Aeroflot Tu-124V CCCP-45044  Turbiinin lapa hajosi ja aiheutti kovan tärinän, joka katkaisi polttoaineletkun. Kone syttyi tuleen ja syöksyi maahan.    Moskova Aeroflot Tu-124V CCCP-45037  Aeroflotin lento 2003 joutui pilveen pian lentoonlähdön jälkeen. Koneen molemmat keinohorisontit lakkasivat toimimasta, jolloin miehistö menetti asentotajunsa ja kone syöksyi maahan osuen useisiin taloihin.    Jorhat Intian ilmavoimat Tu-124K V643  Laskeutui lähestymisen aikana liian alas, osui puihin ja syöksyi maahan.    Lugansk Neuvostoliiton ilmavoimat  ”53 red”  Miehistö unohti laskea laskutelineet ennen laskeutumista.    Kirsanov Aeroflot Tu-124V   Miehistö laski vahingossa laskusiivekkeet lennon aikana ja menetti koneen hallinnan. Kone joutui syöksykierteeseen ja hajosi osiin.    Bagdad Iraqi Airways Tu-124V YI-AEY  Tuhoutui Bagdadin lentoasemalla Persianlahden sodan pommituksissa.    Bagdad Iraqi Airways Tu-124V YI-AEL  Tuhoutui Bagdadin lentoasemalla Persianlahden sodan pommituksissa. 

 Versiot 
Lähde: 

Tu-124
44-paikkainen tuotantomalli, tuotannossa vuoteen 1962.
Tu-124B
Parannelluin D-20P-125-moottorein varustettu versio. Kolme valmistettiin vuonna 1963.
Tu-124K, Tu-124K-1, Tu-124K-2
VIP-versioita.
Tu-124Š-1
Pitkän matkan pommikoneiden suunnistajien koulukone.
Tu-124Š-2
Etulinjan pommikoneiden suunnistajien koulukone.
Tu-124TS
Ambulanssilentokoneeksi muunnettu Tu-124.
Tu-124V
56-paikkainen tuotantomalli, tuotannossa vuodesta 1962.

 Käyttäjät 

Siviilikäyttäjät

 Iraqi Airways

 Interflug

 Aeroflot

 ČSA

Sotilaskäyttäjät

 Intian ilmavoimat

 Irakin ilmavoimat

 Itä-Saksan ilmavoimat

 Kansan vapautusarmeijan ilmavoimat

 Neuvostoliiton hallitus
 Neuvostoliiton ilmavoimat

 Tekniset tiedot 

 Museokoneet 
Seuraavat Tu-124:t on museoitu tai asetettu näytteille.

 Tu-124 CCCP-45021. Koneyksilö, joka teki pakkolaskun Nevajokeen vuonna 1963. Ohjaamo näytteillä Riian ilmailumuseossa.
 Tu-124 CCCP-45025. Venäjän ilmavoimien museossa Moninossa.
 Tu-124 ”02”. Näytteillä puistossa Uzbekistanin Ulugnorissa.
 Tu-124K V642. Näytteillä Lucknow’n eläintarhassa.
 Tu-124K V644. Intian ilmavoimien museossa Delhissä.
 Tu-124Š CCCP-45017. Venäjän ilmavoimien museossa Moninossa.
 Tu-124Š ”50”. Luganskin lentokonetehtaan museossa.
 Tu-124Š ”53”. Aukiolla Tšatšerskissä Valko-Venäjällä.
 Tu-124V CCCP-45052. Ohjaamo näytteillä Riian ilmamuseossa.
 Tu-124V CCCP-45092. Harkovan tehdasmuseossa.
 Tu-124V CCCP-64452. Näytteillä Kimryn kaupungin laidalla.
 Tu-124V ”50256”. Kiinan ilmailumuseossa Pekingissä.
 Tu-124V ”50257”. Kiinan ilmailumuseossa Pekingissä.

 Lähteet 


 Viitteet 

Aiheesta muualla

 Туполев Ту-124 

Tu-124
Luokka:Neuvostoliittolaiset matkustajalentokoneet
Luokka:1960-luvun matkustajalentokoneet
Luokka:62.431 Ilma-alukset